Diari Oficial de la Generalitat Valenciana


Sumari del DOGV 7661, del 19-11-2015 (2015/8994)

Notificació de la sentència dictada en el procediment de divorci contenciços número 56/2015.
--------------------------------------------------------------------------------------------

### Dades del document

Número de DOGV
:   7661

Data del DOGV
:   19-11-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8994


Organisme emissor
:   Jutjat de Violencia Sobre la Dona Número 1 de Gandia

Tipus de document
:   Edicte

Notificació de la sentència dictada en el procediment de divorci contenciços número 56/2015. [2015/8994]  
María del Carmen Pellicer Verdú, lletrada al servei de l'Administració de Justícia, fa saber que en les actuacions de divorci número 56/2015, del Jutjat de Violència sobre la Dona número 1 de Gandia, s'ha dictat la sentència que, literalment, és com segueix:  
  
«Jutjat de Violència sobre la Dona número 1 de Gandia  
Procediment: assumpte civil 000056/2015.  
Sentència número 48/2015  
Gandia, 22 d'octubre de 2015  
El magistrat jutge titular del Jutjat de Violència sobre la Dona número 1 de Gandia, Antonio Rafael Hernández Olivencia, ha vist aquestes actuacions de judici de divorci número 056/2015, entre les parts; d'una, com a demandant, Daniela Carmen Chius Berndt, representada per la procuradora Ana Tomás Alberola i assistida del lletrat Francisco Gregori Giner, i d'una altra, com a demandat, Abian Eduard Chius Berndt, en rebel·lia, sobre divorci, amb intervenció del ministeri fiscal.  
Antecedents de fet  
Quart. Fets provats: Daniela Carmen Chius Berndt i Fabian Edward Chius Berndt van contraure matrimoni en el municipi de Braila (Romania) el 22 d'agost de 2004, i com a fruit d'aquella relació van tindre un fill, nascut a Madrid (Espanya) el dia 20 d'octubre de 2003, anomenat R. F. C. B.  
Fonaments de dret  
A. Ambdós cònjuges podran viure separats i quedar en llibertat per a regir la seua persona i els seus béns en la forma que més els convinga.  
B. Determinar que el fill menor del matrimoni, R., queda sota la guarda i custòdia de la seua mare, Daniela Carmen Chius Berndt. La pàtria potestat resta compartida.  
C. No hi ha pronunciament respecte a l'ús de l'habitage conjugal fixat al seu dia a la localitat de Gandia (València), avinguda de la Universitat, número 8, bloc 2, pis 1r, porta 8a. La senyora Chius i el seu fill residiran a la població de Lumbrales (Salamanca), carretera de l'Estació, número 3, 1r.  
D. El demandat podrà establir el seu domicili a la seua conveniència amb l'única obligació de comunicar-ho a l'actora.  
E. Quant al règim de visites a favor del pare, no hi ha pronunciament respecte d'això, ja que aquest es troba en parador desconegut.  
F. En tot cas, s'estableix la prohibició d'eixida del territori nacional del menor, R. F. C. B., sense el consentiment de l'altre progenitor previ, exprés i escrit d'ambdós progenitors, que conste en document fefaent amb autenticitat de les firmes o, si no n'hi ha, amb l'autorització judicial.  
G. El demandat satisfarà mensualment la quantitat de cent cinquanta euros (150 €), en concepte d'aliments per al seu fill. Aquesta quantitat serà ingressada entre els dies 1 i 5 de cada mes en el compte designat expressament per l'actora, revalorable de conformitat amb els increments que experimente el cost de la vida segons els índexs de preus al consum que publique periòdicament l'Institut Nacional d'Estadística o organisme que el substituïsca.  
H. Despeses extraordinàries a mitges.  
I. Les despeses mèdiques que requerisquen la salut del menor i no estiguen coberts per la Seguretat Social, seran abonades a mitges i a parts iguals per ambdós progenitors, amb la presentació prèvia de les factures corresponents, i en tot cas la decisió de realitzar aquestes despeses que redunden en benefici del menor haurà de ser consultada prèviament i presa per ambdós progenitors. Ambdós compareixents assumeixen que no adoptaran cap decisió o cap acte que poguera anar en contra de la salut del menor o que li resultara perjudicial.  
Així mateix, s'autoritza la mare perquè amb la seua firma i autorització puguen expedir-se el passaport del menor i totes les gestions administratives i/o governatives que siguen necessàries, relatives a la menor, excepte l'eixida del territori nacional a partir del moment en què el pare es persone en el procediment o en l'execució.  
  
S'ha establit la quantitat de 150 euros en concepte d'aliments al menor atés que, de la indagació realitzada, no ha resultat l'existència de béns, rendes o pensions que justifiquen un poder adquisitiu major del que suposa la pensió mínima vital establida per les audiències provincials.  
Dispositiva  
Estime en part la demanda, declare la dissolució per divorci del matrimoni contret en Braila (Romania), el dia 22 d'agost de 2004, entre les parts, Daniela Carmen Chius Berndt i Fabian Eduard Chius Berndt, amb els efectes legals inherents a la declaració esmentada, i decrete les mesures previstes en el fonament jurídic segon. Sense costes.  
  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació davant d'aquest jutjat, per a davant l'Audiència Provincial de València, dins del termini de 20 dies comptadors des de l'endemà de la notificació d'aquesta cèdula, d'acord amb el que disposa l'article 458 de la Llei d'Enjudiciament Civil (segons la redacció que en fa la Llei 37/2011, de 10 d'octubre), que pronuncie, mane i firme. En done fe.  
Publicació. La sentència anterior va ser llegida i publicada pel jutge que la va dictar mentre celebrava audiència pública. En done fe».  
  
Gandia, 5 novembre de 2015.- La lletrada de l'Administració de Justícia: María del Carmen Pellicer Verdú.